CELEX: 62009FA0105
Language: ro
Date: 2011-04-13 00:00:00
Title: Cauza F-105/09: Hotărârea Tribunalului Funcției Publice (Camera a treia) din 13 aprilie 2011 Scheefer/Parlamentul European (Funcție publică — Agent temporar — Prelungirea unui contract pe perioadă determinată — Recalificare a unui contract pe perioadă determinată drept contract pe perioadă nedeterminată — Articolul 8 primul paragraf din RAA)

27.8.2011   
            
            
               RO
            
            
               Jurnalul Oficial al Uniunii Europene
            
            
               C 252/51
            
         Hotărârea Tribunalului Funcției Publice (Camera a treia) din 13 aprilie 2011
   Scheefer/Parlamentul European
   (Cauza F-105/09) (1)
   
   (Funcție publică - Agent temporar - Prelungirea unui contract pe perioadă determinată - Recalificare a unui contract pe perioadă determinată drept contract pe perioadă nedeterminată - Articolul 8 primul paragraf din RAA)
   2011/C 252/110
   Limba de procedură: franceza
   
      Părțile
   
   
      Reclamantă: Séverine Scheefer (Luxemburg, Luxemburg) (reprezentanți: R. Adam și P. Ketter, avocați)
   
      Pârât: Parlamentul European (reprezentanți: inițial R. Ignătescu și L. Chrétien, ulterior R. Ignătescu și S. Alves, agenți)
   
      Obiectul
   
   Cerere având ca obiect anularea deciziilor pârâtei prin care s-a refuzat recalificarea contractului de agent temporar al reclamantei drept contract de muncă pe durată nedeterminată în conformitate cu articolul 8 primul paragraf din RAA, precum și repararea prejudiciului suferit de reclamantă
   
      Dispozitivul
   
   
               1.
            
            
               Anulează decizia cuprinsă în scrisoarea din 12 februarie 2009 prin care secretarul general al Parlamentului European a informat-o pe doamna Scheefer, pe de o parte, că nu a fost găsită nicio soluție acceptabilă din punct de vedere juridic care să îi permită să își continue activitatea în cadrul cabinetului medical din Luxemburg (Luxemburg) și, pe de altă parte, că contractul său de agent temporar urma să își înceteze efectele la 31 martie 2009.
            
         
               2.
            
            
               Obligă Parlamentul European să plătească doamnei Scheefer diferența dintre, pe de o parte, cuantumul remunerației pe care ar fi putut să o primească dacă ar fi continuat să își exercite atribuțiile în cadrul acestuia și, pe de altă parte, cuantumul remunerației, al onorariilor, al indemnizației de șomaj sau al oricărei alte indemnizații compensatorii primite efectiv de reclamantă începând cu data de 1 aprilie 2009 în locul remunerației pe care o primea în calitate de agent temporar.
            
         
               3.
            
            
               Respinge în rest acțiunea.
            
         
               4.
            
            
               Parlamentul European suportă, pe lângă propriile cheltuieli de judecată, cheltuielile de judecată efectuate de doamna Scheefer.
            
         
      (1)  JO C 37, 13.2.2010, p. 52.